《叶掌书》
宋代·丘葵

阳复天心动，春回五叶中。
梅梢足生意，柏府早清风。
身任八州寄，手持三尺公。
可怜芹泮士，空自献诗筒。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。